L 88/68
MT
Il-Ġurnal Uffiċjali tal-Unjoni Ewropea
16.3.2022
(353) In-nuqqas ta’ kooperazzjoni suffiċjenti ma ppermettiex li l-Kummissjoni tiġbor l-informazzjoni kollha li qieset rilevanti għall-konklużjonijiet tagħha f’din l-investigazzjoni.
Minħabba n-nuqqas ta’ kooperazzjoni tal-minaturi tannikil, il-Kummissjoni ma setgħetx tiġbor dokumenti addizzjonali u titlob informazzjoni addizzjonali, jiġifieri dwar il-ftehimiet ta’ liċenzjar bejn il-minaturi u l-GTID, inklużi l-kundizzjonijiet sottostanti, ir-royalties, u r-referenzi għall-kuntest leġiżlattiv li jirregolahom.
Konsegwentement, fir-rigward tal-allegat forniment ta’ mineral tan-nikil mill-gvern għal remunerazzjoni anqas minn adegwata, il-GTID ma pprovdiex l-informazzjoni u l-evidenza neċessarji kif mitlub jagħmel mill-Kummissjoni fil-kwestjonarju tagħha u matul l-RCC.
(354) Għaldaqstant, fin-nuqqas ta’ informazzjoni kuntrarja mingħand il-GTID, il-Kummissjoni bbażat ruħha parzjalment fuq il-fatti disponibbli għas-sejbiet tagħha rigward dawn l-aspetti tal-investigazzjoni f’konformità mal-Artikolu 28 tar-Regolament bażiku.
(355) Fil-kummenti dwar id-divulgazzjoni finali, il-GTID spjega li huwa ppreżenta l-istatut ta’ assoċjazzjoni ta’ GAG Nikel bħala parti mill-att ta’ stabbiliment, li ġie pprovdut permezz tal-ittra tad-19 ta’ Novembru 2021.
Il-Kummissjoni kkonfermat li l-istatut ta’ assoċjazzjoni huwa parti mill-att ta’ stabbiliment.
Madankollu, il-Kummissjoni nnotat li din is-sottomissjoni seħħet tard ħafna fl-investigazzjoni, u, aktar importanti minn hekk, li l-istatuti ġew sottomessi biss bil-Bahasa.
Għalhekk, il-Kummissjoni ma setgħetx tużaha.
(356) Barra minn hekk, il-GTID iddikjara li t-traduzzjoni tal-istatuti ta’ assoċjazzjoni tal-PT.
Ceria Hugraha kienet teħtieġ iż-żmien.
Fi kwalunkwe każ, il-GTID afferma li l-Kummissjoni ma kinitx teħtieġ it-traduzzjoni tad-dokumenti kollha bl-Ingliż u, bħala tali, jenħtieġ li n-nuqqas ta’ traduzzjoni ma jimpedixxix l-investigazzjoni.
Fir-rigward talformat tal-fajl, il-GTID afferma li dan ma kienx speċifikat.
(357) Il-Kummissjoni nnotat li fl-istruzzjonijiet għall-kwestjonarju antisussidji, li miegħu ġie mehmuż l-anness għallfornitur tal-inputs, huwa ddikjarat b’mod ċar “Jekk jogħġbok ipprovdi traduzzjoni bl-Ingliż għad-dokumenti u għallmaterjal mis-sors kollha li tissottometti bi tweġiba għal dan il-kwestjonarju”.
Barra minn hekk, il-kwestjonarju antisussidji ntbagħat lill-GTID fit-18 ta’ Mejju 2021, u, għalhekk, il-GTID kellu aktar minn biżżejjed żmien għad-dispożizzjoni tiegħu għat-traduzzjoni tal-istatuti ta’ assoċjazzjoni tal-PT.
Ceria Hugraha.
Fir-rigward tal-format tal-fajl, il-Kummissjoni għamlet ir-rimarka dwar il-format tad-dokument fil-premessa (344) minħabba li ma kinitx tippermetti traduzzjoni bbażata fuq il-kompjuter, u għalhekk id-dokument ma setax jintuża.
Għalhekk, din l-affermazzjoni ġiet miċħuda.
(358) Fir-rigward tal-RKABs, il-GTID fakkar li ssottomettihom bħala hemżiet mal-ittra tat-8 ta’ Diċembru 2021.
Il-Kummissjoni fakkret li fl-ittra tad-19 ta’ Novembru 2021 (li kienet l-iskadenza sabiex il-GTID jissottometti l-esibiti tal-RCC), il-GTID kien informa lill-Kummissjoni li, fuq il-bażi ta’ deċiżjoni interna, GAG Nickel kienet iddeċidiet li ma tipprovdix l-RKABs.
L-ittra tat-8 ta’ Diċembru 2021 intbagħtet bi tweġiba għall-ittra talArtikolu 28.
Il-Kummissjoni nnotat li din id-data kienet tard wisq fl-investigazzjoni sabiex il-Kummissjoni tqis dokumenti ġodda.
Aktar importanti minn hekk, il-proċess tal-Artikolu 28 u l-kummenti li l-partijiet interessati jistgħu jissottomettu huma relatati man-nuqqas ta’ sottomissjoni ta’ informazzjoni u ma jistgħux jintużaw millpartijiet bħala opportunità sabiex jissottomettu informazzjoni ġdida li kellha tiġi sottomessa fl-istadju aktar bikri tal-investigazzjoni, jew bħala parti mill-proċess ta’ defiċjenza.
Għalhekk, il-Kummissjoni ċaħdet dan l-argument.
(359) Il-GTID spjega wkoll li ingassa t-test mhux relatat mal-volum tad-data tal-produzzjoni sabiex jissimplifika l-qari tattest.
(360) Il-Kummissjoni nnotat li l-GTID intalab jissottometti dokumenti kompluti u li ma jingassax xi parti tat-test.
Il-Kummissjoni kien ikollha bżonn aċċess għat-test kollu sabiex tivvaluta kif xieraq l-informazzjoni sħiħa li tinsab fl-RKABs għas-sejbiet tagħha.
Għalhekk, dan l-argument ġie miċħud.
(361) Fir-rigward tad-data statistika dwar il-konsum, il-GTID afferma li, peress li l-Kummissjoni użat il-kampjunar, ma setgħetx tirrikonċilja d-data dwar il-konsum nazzjonali mal-mineral tan-nikil mixtri mill-IRNC.
Il-Kummissjoni enfasizzat u ċċarat li l-kwantità ta’ mineral tan-nikil mixtri minn IRNC kienet ogħla b’mod sinifikanti meta mqabbla mad-data dwar il-konsum nazzjonali rrapportata mill-GTID.
Għalhekk, id-data sottomessa mill-GTID tidher li tissottovaluta b’mod sinifikanti l-produzzjoni nazzjonali tal-mineral tan-nikil.
Il-GTID ma pprovda l-ebda fatti sabiex jirribattu dawn is-sejbiet.
Għalhekk, din l-affermazzjoni ġiet miċħuda.